Diari Oficial de la Generalitat Valenciana


Sumari del DOGV 5488, del 12-04-2007 (2007/3493)

Informació publica del Pla Especial de Protecció i Conservació de la Ciutat Històrica de la Vila Joiosa i Catàleg Complementari d'Elements Protegits.
-----------------------------------------------------------------------------------------------------------------------------------------------------

### Dades del document

Número de DOGV
:   5488

Data del DOGV
:   12-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/3493


Data del document
:   23-02-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * administració local
    * pla d'urbanisme

Per mitjà de la present informació es fa públic que l'alcalde, José Miguel Llorca Senabre, en data 16 de febrer de 2007, ha dictat la Resolució número 0536 en què en la part dispositiva, entre altres, s'expressa:   
"... 1. Sotmetre a informació pública, durant el termini d'un mes, el document de Pla Especial de Protecció i Conservació de la Ciutat Històrica de la Vila Joiosa i Catàleg Complementari d'Elements Protegits, presentat per Antoni Banyuls Pérez, en representació de la Universitat d'Alacant, en este Ajuntament, en data 31 de desembre de 2005, amb registre d'entrada 16984, esmenada documentació en data 21 de setembre de 2006, per mitjà de registre d'entrada 11433, en virtut del conveni de col·laboració subscrit entre l'Ajuntament de la Vila Joiosa i la Universitat d'Alacant, en data 15 de maig de 2004.  
2. La informació pública s'anunciarà per mitjà d'edicte publicat en el Diari Oficial de la Comunitat Valenciana i en un diari no oficial d'àmplia difusió a la localitat. Durant el termini d'un mes d'informació pública computat a partir de la inserció del corresponent anunci en el Diari Oficial de la Comunitat Valenciana, el projecte diligenciat del pla haurà de trobar-se depositat, per a la consulta pública, a l'Ajuntament de la Vila Joiosa.   
La dita documentació estarà a disposició dels interessats a les oficines de l'Àrea d'Urbanisme, síties en el carrer de Cristóbal Galiana, número 2, de la Vila Joiosa, en horari de 09.00 a 13.00 hores.  
3. Es resol acordar la suspensió de llicències per a l'àmbit propi del pla especial amb el següent règim jurídic:  
a) S'admetran llicències d'edificació per a obres compatibles amb el planejament vigent i amb el planejament proposat.  
b) Es podran concedir llicències per a obres de mera conservació i manteniment d'edificacions.  
Quant a les llicències d'activitat i parcel·lació de terrenys hauran de ser conformes amb el planejament vigent i amb el planejament proposat ..."  
Contra la present resolució, no es pot interposar cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjudici irreparable a drets i interessos legítims.  
Cosa que faig pública a fi de complir el requisit establit en l'article 83.2 a de la Llei 16/2005, de 30 de desembre, de la Generalitat, Urbanística Valenciana; així mateix es fa expressa constància que d'acord amb l'article 562 del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell, l'objecte de la informació pública el constituïx el contingut del mateix pla especial que conté els documents següents:  
1. A.1. Memòria informativa.  
1. A.2. Fitxes de camp del conjunt de les edificacions.  
1. A.3. Plans d'informació.  
1. B. Memòria descriptiva i justificativa.  
2. A. Normes urbanístiques.  
2. B. Catàleg de béns i espais protegits.  
2. C. Plans d'ordenació.  
Les al·legacions podran presentar-se durant el termini d'un mes, comptat a partir de la publicació en el Diari Oficial de la Comunitat Valenciana, i han de dirigir-se a l'alcalde president d'este Ajuntament.  
La Vila Joiosa, 23 de febrer de 2007.- El regidor delegat d'Urbanisme i Nucli Històric: Amadeo Sánchez Martínez.